# שיעור כללי – שן (מבעה)

**לעילוי נשמת הרוג הפיגוע, לרפואת הפצועים, ובתפילת "שלם ישלם המבעיר את הבעירה"**

אַרְבָּעָה אֲבוֹת נְזִיקִין הֵן. הַזְּאֵב וְהָאֲרִי וְהַדֹּב וְגוּרֵיהֶן...

תֵּן לָהֶם כְּפָעֳלָם וּכְרֹעַ מַעַלְלֵיהֶם:

יָבֹא דְּבָרְךָ וְלֹא יְאַחֵר....

כִּי שִׁלַּח אֶת־הַבְּעֵרָה וּבִעֵר בִּשְׂדֵה אַחֵר:

הַעַל־אֵלֶּה לֹא־תִפְקֹד בְּאַף וְעֶבְרָה.

לְהָשִׁיב תַּשְׁלוּם לְנַחֲלָה לְךָ־שָׁפְרָה.

הָשֵׁב תָּשִׁיב לִבְעָלֶיהָ הָעֲטָרָה.

שַׁלֵּם יְשַׁלֵּם הַמַּבְעִיר אֶת הַבְּעֵרָה:

(מתוך סליחות לעשי"ת)

[פסוקים 1](#_30j0zll)

[שן: האם היא חלק מאב הנזק "מבעה"? 2](#_1fob9te)

[הגדרות היסוד של שן 3](#_3znysh7)

[סוגיית היסוד 3](#_2et92p0)

[גדרי הנאה להיזק 3](#_tyjcwt)

[גדרי מכליא קרנא 5](#_3dy6vkm)

["ובער בשדה אחר" – חיוב שן רק כאשר השדה גדורה? 7](#_1t3h5sf)

["אם ישוך הנחש בלא לחש" – תיקון הנזק 8](#_4d34og8)

## פסוקים

**שמות פרק כב, ד-ה** כִּ֤י יַבְעֶר־אִישׁ֙ שָׂדֶ֣ה אוֹ־כֶ֔רֶם וְשִׁלַּח֙ אֶת־<בעירה> בְּעִיר֔וֹ וּבִעֵ֖ר בִּשְׂדֵ֣ה אַחֵ֑ר מֵיטַ֥ב שָׂדֵ֛הוּ וּמֵיטַ֥ב כַּרְמ֖וֹ יְשַׁלֵּֽם: ס כִּֽי־תֵצֵ֨א אֵ֜שׁ וּמָצְאָ֤ה קֹצִים֙ וְנֶאֱכַ֣ל גָּדִ֔ישׁ א֥וֹ הַקָּמָ֖ה א֣וֹ הַשָּׂדֶ֑ה שַׁלֵּ֣ם יְשַׁלֵּ֔ם הַמַּבְעִ֖ר אֶת־ הַבְּעֵרָֽה: ס

*שורש ב.ע.ר במשמעות של כילוי:*

**דברים פרק יט, יג-יד**

לֹא־תָח֥וֹס עֵֽינְךָ֖ עָלָ֑יו וּבִֽעַרְתָּ֧ דַֽם־הַנָּקִ֛י מִיִּשְׂרָאֵ֖ל וְט֥וֹב לָֽךְ: ס

**דברים פרק כו, יד-טו**

לֹא־אָכַ֨לְתִּי בְאֹנִ֜י מִמֶּ֗נּוּ וְלֹא־בִעַ֤רְתִּי מִמֶּ֙נּוּ֙ בְּטָמֵ֔א וְלֹא־נָתַ֥תִּי מִמֶּ֖נּוּ לְמֵ֑ת שָׁמַ֗עְתִּי בְּקוֹל֙ יְקֹוָ֣ק אֱלֹהָ֔י עָשִׂ֕יתִי כְּכֹ֖ל אֲשֶׁ֥ר צִוִּיתָֽנִי:

**ישעיהו פרק ה, ה-ו**

וְעַתָּה֙ אוֹדִֽיעָה־נָּ֣א אֶתְכֶ֔ם אֵ֛ת אֲשֶׁר־אֲנִ֥י עֹשֶׂ֖ה לְכַרְמִ֑י הָסֵ֤ר מְשׂוּכָּתוֹ֙ וְהָיָ֣ה לְבָעֵ֔ר פָּרֹ֥ץ גְּדֵר֖וֹ וְהָיָ֥ה לְמִרְמָֽס:

**ישעיהו פרק ג, יד**

יְקֹוָק֙ בְּמִשְׁפָּ֣ט יָב֔וֹא עִם־זִקְנֵ֥י עַמּ֖וֹ וְשָׂרָ֑יו וְאַתֶּם֙ בִּֽעַרְתֶּ֣ם הַכֶּ֔רֶם גְּזֵלַ֥ת הֶֽעָנִ֖י בְּבָתֵּיכֶֽם:[[1]](#footnote-0)

*"בעירנו" במשמעות של צאן:*

**במדבר פרק כ, ד-ה**

וְלָמָ֤ה הֲבֵאתֶם֙ אֶת־קְהַ֣ל יְקֹוָ֔ק אֶל־הַמִּדְבָּ֖ר הַזֶּ֑ה לָמ֣וּת שָׁ֔ם אֲנַ֖חְנוּ וּבְעִירֵֽנוּ:

## שן: האם היא חלק מאב הנזק "מבעה"?

**תלמוד ירושלמי (וילנא) מסכת בבא קמא פרק א**

גמ' השור זה הקרן דכתיב [שמות כא לה] וכי יגף שור איש את שור רעהו וגו'. עד כדון בתם במועד מניין. [שם לו] או נודע כי שור נגח הוא וגו'. הבור [שם לג] כי יפתח איש בור וגו' בעל הבור ישלם וגו'. המבעה [שם כב ד] כי יבער איש שדה או כרם [שם כב ד] ושלח את הבעירה זה הרגל דכתיב [ישעי' לב כ] משלחי רגל השור והחמור. וכתיב [שם ה ה] הסר משוכתו והיה לבער זה השן. [שם ה ה] פרוץ גדירו והיה למרמס זה הרגל.[[2]](#footnote-1) וההבער דכתיב [שמות כב ה] כי תצא אש ומצאה קוצים וגו'... ר' חגיי שאל היך תנינן ארבעה אבות נזיקין אם הכל אמור בשור אחד ניתני שלשה. ואם הכל אמור בשור שלשה ניתני חמשה. אלא כמה דאשתעי קרייא אישתעיית מתניתא.

**תלמוד בבלי מסכת בבא קמא דף ג עמוד ב**

ושמואל אמר מבעה זה השן, דכתיב: **איך נחפשו עשו נבעו מצפוניו**. מאי משמע? כדמתרגם רב יוסף: איכדין איתבליש עשו אתגלין מטמרוהי... [[3]](#footnote-2) ושמואל נמי הא תנא ליה שור!... תלמוד בבלי מסכת בבא קמא דף ד עמוד א אלא אמר רבא: **תנא שור לרגלו ומבעה לשינו**...

**שם:** רב אמר מבעה זה אדם, דכתיב: אמר שומר אתא בקר וגם לילה אם תבעיון בעיו;[[4]](#footnote-3) רב מ"ט לא אמר כשמואל? תנא שור וכל מילי דשור.

## הגדרות היסוד של שן

### סוגיית היסוד

דתניא: ושלח - זה הרגל, וכן הוא אומר: משלחי רגל השור והחמור,[[5]](#footnote-4) ובער - זו השן, וכן הוא אומר: כאשר יבער **תלמוד בבלי מסכת בבא קמא דף ג עמוד א** הגלל עד תומו.[[6]](#footnote-5)

אמר מר: ושלח - זו הרגל, וכן הוא אומר: משלחי רגל השור והחמור. טעמא דכתב רחמנא משלחי רגל השור והחמור, הא לאו הכי במאי מוקמת לה? אי קרן, כתיב! אי שן, כתיב! איצטריך, סד"א אידי ואידי אשן, והא דמכליא קרנא, הא דלא מכליא קרנא, קמ"ל.

והשתא דאוקימנא ארגל, שן דלא מכליא קרנא מנלן? דומיא דרגל, מה רגל - לא שנא מכליא קרנא, ולא שנא לא מכליא קרנא, אף שן - לא שנא מכליא קרנא, ולא שנא לא מכליא קרנא.

אמר מר: ובער זו השן, וכן הוא אומר: כאשר יבער הגלל עד תומו. טעמא דכתב רחמנא כאשר יבער הגלל עד תומו, הא לאו הכי במאי אוקימנא לה? אי קרן, כתיב! אי רגל, כתיב! איצטריך, סד"א אידי ואידי ארגל, הא דאזיל ממילא, הא דשלח שלוחי, קמ"ל.

והשתא דאוקי אשן, רגל דאזלה ממילא מנלן? דומיא דשן, מה שן - לא שנא שלחה שלוחי, ל"ש דאזל ממילא, אף רגל - לא שנא שלחה שלוחי, לא שנא אזלה ממילא. ולכתוב רחמנא ושילח ולא בעי וביער, דמשמע רגל ומשמע שן, משמע רגל, דכתיב: משלחי רגל השור והחמור, ומשמע שן, דכתיב: ושן בהמות אשלח בם![[7]](#footnote-6) אי לאו קרא יתירה, ה"א או הא או הא, או רגל דהזיקו מצוי, או שן דיש הנאה להזיקו.

מכדי שקולין הן, ויבאו שניהם, דהי מנייהו מפקת! אצטריך, סד"א הני מילי היכי דשלח שלוחי, אבל אזלא ממילא לא, קמ"ל.

תולדה דשן מאי היא? נתחככה בכותל להנאתה, וטינפה פירות להנאתה. מאי שנא שן? דיש הנאה להזיקו וממונך ושמירתו עליך, הני נמי יש הנאה להזיקן וממונך ושמירתן עליך! אלא, תולדה דשן כשן, וכי קאמר רב פפא - אתולדה דרגל. תולדה דרגל מאי היא? הזיקה בגופה דרך הילוכה, בשערה דרך הילוכה, בשליף שעליה, בפרומביא שבפיה, בזוג שבצוארה. מאי שנא רגל? דהזיקו מצוי וממונך ושמירתו עליך, הני נמי הזיקן מצוי וממונך ושמירתן עליך! אלא, תולדה דרגל כרגל, וכי קאמר רב פפא - אתולדה דבור.

### גדרי הנאה להיזק

*הנאה מההיזק כשיקול לקולא*

**תוספות מסכת בבא קמא דף ג עמוד ב**

לא ראי הקרן שאין הנאה להזיקו - ופשיעה פשע שהיה לו לשמור שורו שבקל היה יכול לשומרו שאין דחוקה להזיק כיון שאין הנאה להזיקה אבל שן שיש הנאה להזיקה הוי כעין אונס שלא היה יכול לשומרה כל כך כיון שהשן דחוק לאכול להנאתו...[[8]](#footnote-7)

*ההנאה ב"טינפה פירות"- הנאה ישירה או עקיפה?*

**ר"ח ג. "תולדה דשן... מפני שנהנתה"**

תולדה דשן כל שיש לבהמה הנאה בהיזקה כגון נתחככה בכותל וטינפה פירות להנאתה. פירוש אילולי שעשתה צרכיה היתה מצטערת, לפיכך חייב מפני שנהנית.

**רש"י מסכת בבא קמא דף ג עמוד א**

נתחככה בכותל להנאתה - והפילתו או טינפה פירות להנאתה שנתגלגלה עליהן כדרך סוסים וחמורים דהיינו דומיא דשן שיש הנאה להזיקה.

**רש"י מסכת בבא קמא דף יח עמוד ב**

דדחיק לה עלמא - שעומדת במקום צר ואין לה מקום לזוז משם. ובשלא להנאתה עסקינן כגון במשלשלת **דאי להנאתה תולדה דשן היא**

ונראה בעיני דכל גללים להנאתה הוא **ואפ"ה לאו תולדה דשן נינהו דשן הזיקא דגופה הוא והני צרורות נינהו** והא דאמרינן בפ"ק /בבא קמא/ (דף ג) טנפה פירות להנאתה הוי תולדה דשן היינו כגון שנתגלגלה עליהן כדרך סוסים וחמורים שקורים בולטר וכן עיקר.

**תלמוד ירושלמי (וילנא) מסכת בבא קמא פרק א**

תולדות השן הוון בעיין מימר פרה שאכלה שעורים וחמור שאכל כרשינין וכלב שליקלק את השמן וחזיר שאכלה בשר כולהון תולדות השן אינון. אמר ר' יצחק כולהון עיקר שן אינון. והא תאני תולדות השן כשדרסה על גבי נוד מלא שמן ובסיכה גופה נהנה. כמה דתימר תמן השן אוכלת והגוף נהנה אוף הכא נהנה גופה. רבי ירמיה בעי היתה מהלכת ופולטת עשבים מהו?...

*הגדרת הנאה בסוגיית חיות הטרף והנחש[[9]](#footnote-8)*

**תוספות מסכת בבא קמא דף טז עמוד א**

והנחש הרי אלו מועדים - לאו בכל עניני היזק חשיבי מועדים אלא כל אחד במידי דאורחיה כגון שבא זאב וטרף ארי ודרס או טרף להניח אבל במידי דלאו אורחיה כגון ארי שטרף ואכל וכן שאר הזיקות דלאו אורחייהו לא הוו מועדים אלא משלמי' ח"נ

ובמידי דאורחייהו דמשלם נ"ש היינו **דוקא בחצר הניזק** אבל ברה"ר פטור **דהוי שן ברה"ר** כדאמר שמואל בגמ' ארי ברה"ר דרס ואכל פטור **ואפי' נחש שאין נהנה מנשיכתו** כדאמרינן בפ"ק דתענית (דף ח.) שנתקבצו כל החיות אצל הנחש ואומרות לו מה הנאה יש לך **מ"מ כיון דאורחיה בהכי הוי כמו רגל ופטור ברה"ר ולא הוי כמו קרן בתר דאייעד אף על פי דמתכוין להזיק מדחשיב ליה גבי אחריני.**

**חידושי הרשב"א מסכת בבא קמא דף ב עמוד ב**

**וסבור אני שאף הנחש שנשך הוי תולדה דשן** ואף על פי שאינו אוכל לפי שנהנה בנשיכתו, ואף על פי שאמרו בפ"ק דתענית (ח' א') שמתקבצות כל החיות אצל הנחש ואומרות לו מה הנאה יש לך ואומר להם ומה יתרון לבעל הלשון לאו למימרא שאין לו הנאה כלל אלא שאין לו הנאה לאכול ומ"מ כיון דאורחיה בהכי **לא נפיק מתולדה דשן א"נ מתולדה דרגל ואינה תולדת קרן שלא להתחייב בנזק שלם ברשות הניזק**, וכן נמי רביצה להנאתה הוי תולדת רגל וכדאמרינן בשלהי פרקין הבהמה אינה מועדת לרבוץ א"ר אלעזר לא שנו אלא בפכין גדולים אבל בפכים קטנים אורחיה הוא, כנ"ל.

*ההנאה כ"שם המזיק"?*

**תוספות מסכת בבא קמא דף ו עמוד ב**

שור רעהו כו' - תימה ולוקמה בשן ורגל שהזיק את ההקדש דהתם לא כתיב רעהו ומקרן ליכא למילף דאינה מועדת מתחילתה... וי"ל דכולהו נזקין פטורין בהקדש כדמוכח בירושלמי בריש הניזקין דקאמר התם במה אנן קיימין אי בהכשר נזקין הא תנינא שור רעהו ולא שור של הקדש ...משמע דלא משכחת נזקין בהקדש לא בשן ולא ברגל ולא באדם המזיק... וכן משמע במתני' דתנא (לקמן דף ט:) נכסים שאין בהם מעילה ואכולהו אבות קאי... ונראה דשאר נזקין דפטירי בהקדש גמירי מקרן ומאדם ומבור דפטר בו פסולי המוקדשים וכ"ש הקדש

וא"ת היכי ילפינן שן מכולהו מה לשן שיש הנאה להזיקה!

וי"ל דיותר ראוי להתחייב אדם המזיק בידים ממזיק ע"י שילוח בעירה...

*מדוע מציע תוספות שיותר היה הגיוני לחייב שן שהזיקה להקדש מכל שאר הנזיקין?*

**קונטרסי שיעורים לרב גוסטמאן (שיעור ד אות ז, מצ"ב).**

**להבנת מושג "שם המזיק", עיינו בקונטרסי שיעורים, שיעור ראשון אות ה' (עמוד ד-ה)**

### גדרי מכליא קרנא

*הגדרת "מכליא קרנא"*

**רש"י מסכת בבא קמא דף ג עמוד א**

אידי ואידי - ושלח וביער תרוייהו אשן ושלח אתא לחיוביה היכא דלא כליא קרנא דמשמע כגון שאכלה ערוגה וסופו לחזור ולצמוח אבל לא כתחלה וביער היינו היכא דמכליא קרנא דמשמע וביער שמבער לגמרי.

**תוספות מסכת בבא קמא דף ג עמוד א**

הא דלא מכליא קרנא - פ"ה שחת שעתיד לצמוח אבל לא כתחלה. וקשה והא מכליא קרנא שגם הבעלים הם יכולים לקצור. אלא י"ל שטנפה פירות להנאתה מכל מקום קרי ליה לקמן לטניפת פירות להנאתה תולדה כיון דפשטיה דקרא איירי באכילה דמכליא קרנא.

**רשימות שיעורים (רי"ד סולובייצ'יק) מסכת בבא קמא דף ג עמוד א**

אליבא דרש"י משמע שאם השחת שאכלה עתיד לצמוח כתחילה שפטור. ואף משמע קצת שכשאכלה שחת שעתיד לצמוח אבל לא כתחילה חייבים הבעלים לשלם רק את הפחת והפסד השווי בין הפירות שאכלה ובין הפירות שצמחו, אבל אינם משלמים כל מה שאכלה. ולשיטת התוס' משלמים בעבור כל הפירות שאכלה וליכא נ"מ במה שצומח אח"כ. ועלינו להבין את יסוד מחלוקתם....

**חידושי ר' נחום[[10]](#footnote-9) מסכת בבא קמא דף ג עמוד א**

ונראה דאיכא חילוק בין רש"י לתוס' בעיקר הגדר דמכליא קרנא ולא מכליא קרנא, דלשי' התוס' יסוד החילוק הוא במעשה ההיזק דהשן, דבאכילה נעשה ההיזק ע"י מעשה כילוי ואילו בטינפה פירות להנאתה לא נעשה ההיזק ע"י מעשה כילוי, וכונת הגמ' דאלמלא הילפותא מרגל הו"א דמעשה ההיזק דשן הוי רק באופן של כילוי דומיא דאכילה ודו"ק. משא"כ לשי' רש"י דלא מכליא קרנא היינו אכלה שחת פשיטא שאי"ז חילוק במעשה השן, דהרי מצד מעשה השן המזקת אין נפק"מ בין אכלה שחת לבין אכלה פירות גמורים, דבתרוייהו איכא מעשה כילוי דשן, **וע"כ שלפרש"י יסוד החילוק הוא מצד הדבר הניזוק, דאלמלא הפס' דושילח הו"א דעיקר החיוב דנזקי שן נא' רק בגונא שהדבר הניזוק נתכלה לגמרי,** אבל בגונא שהדבר הניזוק לא נתכלה אלא רק נחסר ממה שהיה בתחילה לא חייבה תורה אנזקי שן, ולהכי בעי' להיקשא מרגל ודו"ק.

**[להרחבה: רשב"א, ר"ח ושטמ"ק על הסוגיה]**

*סתירת הסוגיות – האם אכן שן חייב רק במכליא קרנא?!*

**מסכת בבא קמא דף ג.**

איצטריך, סד"א אידי ואידי אשן, והא דמכליא קרנא, הא דלא מכליא קרנא, קמ"ל. והשתא דאוקימנא ארגל, שן דלא מכליא קרנא מנלן? דומיא דרגל, מה רגל - לא שנא מכליא קרנא, ולא שנא לא מכליא קרנא, אף שן - לא שנא מכליא קרנא, ולא שנא לא מכליא קרנא.

**מסכת בבא קמא דף כג:**

דאיבעיא להו: פי פרה, כחצר הניזק דמי או כחצר המזיק דמי? ואי אמרת כחצר המזיק דמי, שן דחייב רחמנא היכי משכחת לה? אמר רב מרי בריה דרב כהנא: כגון שנתחככה בכותל להנאתה, וטנפה פירות להנאתה. מתקיף לה מר זוטרא: והא בעינא כאשר יבער הגלל עד תומו וליכא! רבינא אמר: דשף צלמי, רב אשי אמר: דפסעי פסועי.

**רש"י מסכת בבא קמא דף כג עמוד ב**

והא בעינן עד תומו - דמכליא קרנא דהא ובער זה השן מיבער הגלל עד תומו נפקא לן בפ' קמא /בבא קמא/ (דף ב:) והכא ליכא תומו שעדיין האבנים והפירות בעין.

דשף צלמי - כשנתחככה בכותל מחקה צורה שעליו דאיכא תומו.

דפסעי פסועי - כשנתגלגלה על הפירות תחבתן בטיט ואי אפשר ללקטן, לישנא אחרינא דפסאי פסואי כמו פסו אמונים (תהלים יב) כלומר ששפכה משקה בגלגולה דכליא ופסיא קרנא.

*מה הסתירה בין הסוגיות? מה ההיגיון שנחייב קרן רק ב"מכליא קרנא"?*

**חידושי הרשב"א מסכת בבא קמא דף כג עמוד ב**

הא דאקשינן והא בעינן כאשר יבער הגלל עד תומו, קשיא לי דהא אסיקנא בריש פ"ק דמכילתין שן דומיא דרגל מה רגל דלא מכליא קרנא אף שן דלא מכליא קרנא, ונ"ל דה"ק והא בעינן שן שיכולה לבער את הכל ואי עיקר חיובא דשן לא משכחת לה אלא כשנתחככה בכותל או טנפה פירות הא לא מכליא קרנא לעולם.

**המאירי על מסכת בבא קמא דף ג/א**

... וכן חייב על השן בין מכליא קרנא כגון שאכלה פירות וכיוצא בהן בין לא מכליא קרנא כגון שאכלה ערוגה וראויה להצמיח. ויש חולקין בו ממה שאמרו בפרק שני והא בעינן עד תמו וליכא. ואין הכרח בכך, שלא הקשה כן אלא למי שהיה אומר שאין השן חייבת באכילה אלא בנתחככה בכותל להנאתה, והקשה בחכוך בכותל היאך אתה מוצא מכליא קרנא אף על פי שאין אתה צריך לכך מכל מקום אי אפשר שלא הוזכר בה חיוב מכליא קרנא.

ויש מי שסובר בזה דרך פשרה **שאין חיוב בשאין שם מכליא קרנא אלא בששלחה הוא** וכן באזלא ממילא אין שם חיוב אלא בשיש מכליא קרנא **הא נשתלחה מאליה ואין שם כלוי הקרן פטור**

ועקר הדברים שאף בנשתלחה מאליה ושאין שם כלוי הקרן חייב ואפילו נשכה ככר בפיה ונפל מפיה ולא חסר כלל אלא שנתלכלך חייבת מדין שן:

## "ובער בשדה אחר" – חיוב שן רק כאשר השדה גדורה?

**תלמוד בבלי מסכת בבא קמא דף כג עמוד ב**

הנהו עיזי דבי תרבו דהוו מפסדי ליה לרב יוסף, א"ל לאביי: זיל אימא להו למרייהו דליצנעינהו. אמר ליה: אמאי איזיל? דאי אזילנא, אמרי לי: לגדור מר גדירא בארעיה. ואי גדר, שן דחייב רחמנא היכי משכחת לה? כשחתרה; אי נמי, דנפיל גודא בליליא.

**רבינו חננאל מסכת בבא קמא דף כג עמוד ב**

הנהו עיזי דבי תרבו דהוו מפסדי לר' יוסף ואמר לאביי זיל אצנעינהו כלומר הזהר לבעליהן שישמרו אותן והשיבו אביי יאמרו דבעליהן יגדור גדר לשדהו והשיב רב יוסף אם כל שדות גדורות הן האי דכתיב ובער בשדה אחר היכי משכחת לה ופירק אביי בשחתרה הבהמה הגדר או נפל הגדר בלילה ונכנסה הבהמה ואכלה כי האי גונא השן חייבת אבל בשדה שאינה גדורה השן פטורה ועמדה הא דאביי ולא איפריכא

**תוספות מסכת בבא קמא דף כג עמוד ב**

יכלי למימר לגדור מר גדירא בארעיה - היה נשמט אביי שלא היה חפץ לילך לשם דהתנן (לעיל דף יט:) אכלה מתוך החנות משלמת כו' ולא אמרינן היה לו לנעול חנותו וכן אכלה מצידי הרחבה ולעיל נמי לא פריך דליפטר בעל הכלב מן החררה ורב אלפס פסק כרב יוסף וליתיה לדאביי דדחויא בעלמא הוא.

**רא"ש מסכת בבא קמא פרק ב סימן י**

כתבו התוספות אישתמוטי הוה משתמט אביי שלא היה חפץ לילך דהא תנן אכלה מתוך החנות משלמת מה שהזיקה ולא אמרינן שהיה לו לנעול חנותו וכן פסק רב אלפס ז"ל דליתא לדאביי. ומצאתי כתוב בשם ר"ח ז"ל דפסק הלכה כאביי. ומודה אביי דבעיר אם נכנסה לחצר הניזק ואכלה שחייבת שאין אדם יכול לנעול דלתי ביתו כל היום. והרועה יש לו לשמור הבהמה כשמוליכה דרך העיר שלא תיכנס לבית ותזיק אבל כשמתפשטים בשדה אינו יכול לשמור את כולם שלא יכנסו לשדות אחרים הלכך צריך אדם לגדור שדהו. והא דפריך שן דחייב היכי משכחת לה פי' שן דכתיב בקרא ובער בשדה אחר היכי משכחת לה:

## "אם ישוך הנחש בלא לחש" – תיקון הנזק

**תיקון הנזיקין כתיקון עליון: דרך פקודיך מצות עשה מט חלק המחשבה[[11]](#footnote-10)**

...ממילא תבין כוונת המצות שמחייבין הב"ד לשלם נזק וצער וריפוי שבת ובשת ובזה מעוררין איתערותא דלעילא שידונו הב"ד שלמעלה גם את הס"מ... לשלם ג"כ בעד הגזילות וחבלות בעד כובד המס וכובד הדינין ויסורין שעושין לישראל, ועי"ז הוא התעוררות הגאולה.

ד) הנה לפי זה לא נעלם מעין המשכיל שגם בעת שאין בית דין סמוכין אפשר לקיים ענפי המצוה כאשר האדם גורם ע"י מעשיו הטובים לגרום היחוד ולהפריד גבול הרשעה, אין מן הצורך להאריך המשכילים יבינו...

**תיקון ה"נחש שבאדם" כתיקון הנזק:**

**תלמוד בבלי מסכת בבא קמא דף טז עמוד א**

הזאב והארי וכו'. מאי ברדלס? אמר רב יהודה: נפרזא. מאי נפרזא? אמר רב יוסף: אפא. מיתיבי, רבי מאיר אומר: אף הצבוע, רבי אלעזר אומר: אף הנחש; ואמר רב יוסף: צבוע זו אפא! לא קשיא: כאן בצבוע זכר, כאן בצבוע נקיבה; דתניא: צבוע זכר לאחר שבע שנים נעשה עטלף, עטלף לאחר שבע שנים נעשה ערפד, ערפד לאחר ז' שנים נעשה קימוש, קימוש לאחר שבע שנים נעשה חוח, **חוח לאחר שבע שנים נעשה שד, שדרו של אדם לאחר שבע שנים נעשה נחש; והני מילי דלא כרע במודים.**[[12]](#footnote-11)

**תוספות מסכת בבא קמא דף טז עמוד ב**

והוא דלא כרע במודים - לפי שמצוה לכרוע **וכי זקיף זקיף כחויא** כדאשכחן ברב ששת במסכת ברכות (דף יב: ושם) מדה כנגד מדה

ונעשה נחש זהו עונשו שגנאי הוא לו במה שנעשה נחש, גליון. ויש מפרשים משום דאמרינן במדרש שיש עצם בשדרו של אדם שממנו נוצר לעתיד לבא ואותו עצם חזק וקשה כל כך שאין האש יכול לשורפו והשתא כשאותו עצם נעשה נחש אינו חי לעתיד לבא

ואין סברא לומר שיהא עונש גדול כל כך בשביל עון זה דהא כל ישראל יש להם חלק לעולם הבא.

**תלמוד בבלי מסכת בבא קמא דף טז עמוד א**

הזאב והארי וכו'. מאי ברדלס? אמר רב יהודה: נפרזא. מאי נפרזא? אמר רב יוסף: אפא.

מיתיבי, רבי מאיר אומר: אף הצבוע, רבי אלעזר אומר: אף הנחש; ואמר רב יוסף: צבוע זו אפא!

לא קשיא: כאן בצבוע זכר, כאן בצבוע נקיבה; דתניא: צבוע זכר לאחר שבע שנים נעשה עטלף, עטלף לאחר שבע שנים נעשה ערפד, ערפד לאחר ז' שנים נעשה קימוש, קימוש לאחר שבע שנים נעשה חוח, חוח לאחר שבע שנים נעשה שד, **שדרו של אדם לאחר שבע שנים נעשה נחש; והני מילי דלא כרע במודים.**

**תוספות מסכת בבא קמא דף טז עמוד ב**

והוא דלא כרע במודים –

1. לפי שמצוה לכרוע וכי זקיף זקיף כחויא כדאשכחן ברב ששת במסכת ברכות (דף יב: ושם) מדה כנגד מדה ונעשה נחש זהו עונשו שגנאי הוא לו במה שנעשה נחש, גליון,
2. ויש מפרשים משום דאמרינן במדרש שיש עצם בשדרו של אדם שממנו נוצר לעתיד לבא ואותו עצם חזק וקשה כל כך שאין האש יכול לשורפו והשתא כשאותו עצם נעשה נחש אינו חי לעתיד לבא ואין סברא לומר שיהא עונש גדול כל כך בשביל עון זה דהא כל ישראל יש להם חלק לעולם הבא.

**נתיבות עולם נתיב העבודה פרק י**

...ויש לך לדעת כי ראוי האדם שיהיה נחש כאשר לא כרע במודים, **וזה כי האדם יש לו שייכות אל הנחש**, שאם לא היה לאדם שייכות אל הנחש לא התחבר הנחש אל האדם להיות מסית אותו ולא היה בא הנחש על חוה. וראיה לזה שיש לאדם שייכות אל הנחש כי האדם היה מלך על התחתונים, וכן הנחש היה מלך בחיות בתחתונים קודם שנתקלל והיה האדם בלבד הולך בקומה זקופה, וגם הנחש היה הולך בקומה זקופה קודם שנתקלל. וכך אמרו במסכת סוטה (ט' ע"ב) אמר הקדוש ברוך הוא אני אמרתי הנחש יהא מלך על כל בהמה וחיה עתה ארור מכל בהמה וחיה אני אמרתי שילך בקומה זקופה על גחונך תלך הוא אמר אהרוג את האדם ואשא את חוה ולפיכך ואיבה אשית, הרי שהיו דומין עד שהיה רוצה לישא חוה, וד"ז קדם קללה שהנחש יש לו דמיון וקירוב אל האדם והאדם אל הנחש.

וכאשר מת האדם שדרתו של אדם נעשה נחש, וכאשר היה האדם חי והוא נחשב מלך בעולם כאשר ידוע ראוי לו הזקיפה, אבל כאשר מת האדם ובטל מלכותו והוא קרוב עתה אל הנחש שבטל מלכותו גם כן, ולפיכך אחר שבע שנים שנתרחק ממדריגה שלו שהיה מלך כאשר היה חי ואז שדרו שלו נעשה נחש. **ודוקא שדרו של אדם לפי שהשדרה בפרט יש לו קירוב אל הנחש, כי הדמיון שיש לאדם אל הנחש העיקר הוא השדרה, כי אין דבר שהוא בזקיפה כמו השדרה ובדבר זה היה האדם דומה לנחש,** שאין נברא שהלך בזקיפה רק אדם ונחש מפני שהיו שניהם מלכים, ולפיכך כאשר מת אדם ואין ראוי לו עוד הזקיפה נעשה שדרה שלו נחש.

וזה כאשר לא כרע במודים, כי ההבדל אשר בין שניהם הוא, כי האדם אף על גב שהוא בקומה זקופה והוא דומה למלך מקבל את השם יתברך עליו לאלוה וכורע לפני מלכו ומבטל מלכותו מפניו, ולפיכך דוקא דלא כרע במודים שאז דומה לנחש שהיה מלך, אבל אם כרע אין כאן דמיון שהרי ביטל מלכותו וזקיפתו אל השם יתברך, וכרע לפניו כעבד לפני אדונו ולא היה לו שום מלכות שיתבטל אחר מותו עד שיהיה נחש, ולפיכך אמר כי חוט השדרה מן האדם אשר הוא זקיפתו של אדם נעשה נחש מצד ההיקש הזה.

**ויש לך עוד להבין בעמקי החכמה, כי חוט השדרה הוא בין שני צדי האדם לכך החוט הזה בפנים של אדם מאחר שהוא קו ההולך בשוה תוך הצדדין באמצע אשר האמצע נחשב בפנים ומן הפנים מתחייב הנחש שהוא בחוץ כי אי אפשר זה בלא זה עד שחוט השדרה שהוא בפנים קרוב אל הנחש, וכאשר מת האדם ונתבטל צורתו נעשה נחש מחוט השדרה כי הם מתקשרים זה בזה לגמרי, והדברים האלו ידועים לבעלי חכמה.** וקאמר ה"מ דלא כרע במודים, אבל אם כרע במודים בזה שכרע במודים מוסר עצמו להשם יתברך כמו שהתבאר מענין מודים, כי בזה שב העלול הוא האדם אל העלה:[[13]](#footnote-12)

1. מיטב שדהו ומיטב כרמו ישלם לבעל השדה הניזק. לפי החוק החתי (סעיף 107) מוטל על בעל הבעיר תשלום כסף, ולפי החוק של ח’מורבי (סעיף 57) פיצוי בעין. התורה מביטה על עניין זה לא רק מבחינה משפטית, אלא גם, וביחוד, מבחינה מוסרית, בהתאם לדברי הנביא (ישע' ג', י"ד): ואתם בערתם הכרם, גזלת העני בבתיכם, ומקפידה על כך, שגם במקרה זה יהיה העונש מידה כנגד מידה, ויהיה עונש חמור, תשלום דווקא מן העידית, ממיטב שדהו וממיטב כרמו של המזיק (קאסוטו) [↑](#footnote-ref-0)
2. **ישעיהו פרק ה, ד-ה**

   מַה־לַּעֲשׂ֥וֹת עוֹד֙ לְכַרְמִ֔י וְלֹ֥א עָשִׂ֖יתִי בּ֑וֹ מַדּ֧וּעַ קִוֵּ֛יתִי לַעֲשׂ֥וֹת עֲנָבִ֖ים וַיַּ֥עַשׂ בְּאֻשִֽׁים: וְעַתָּה֙ אוֹדִֽיעָה־נָּ֣א אֶתְכֶ֔ם אֵ֛ת אֲשֶׁר־אֲנִ֥י עֹשֶׂ֖ה לְכַרְמִ֑י הָסֵ֤ר מְשׂוּכָּתוֹ֙ וְהָיָ֣ה לְבָעֵ֔ר פָּרֹ֥ץ גְּדֵר֖וֹ וְהָיָ֥ה לְמִרְמָֽס: [↑](#footnote-ref-1)
3. שימו לב להקשר של הספר כולו, ולדומיננטיות של עשיו והמאבק בינו לבין יעקב. [↑](#footnote-ref-2)
4. כנ"ל עיינו בפסוקים [↑](#footnote-ref-3)
5. ישעיהו פרק לב, כ

   אַשְׁרֵיכֶ֕ם זֹרְעֵ֖י עַל־כָּל־מָ֑יִם מְשַׁלְּחֵ֥י רֶֽגֶל־הַשּׁ֖וֹר וְהַחֲמֽוֹר: ס [↑](#footnote-ref-4)
6. מלכים א פרק יד פסוק י

   לָכֵ֗ן הִנְנִ֨י מֵבִ֤יא רָעָה֙ אֶל־בֵּ֣ית יָרָבְעָ֔ם וְהִכְרַתִּ֤י לְיָֽרָבְעָם֙ מַשְׁתִּ֣ין בְּקִ֔יר עָצ֥וּר וְעָז֖וּב בְּיִשְׂרָאֵ֑ל וּבִֽעַרְתִּי֙ אַחֲרֵ֣י בֵית־יָרָבְעָ֔ם כַּאֲשֶׁ֛ר יְבַעֵ֥ר הַגָּלָ֖ל עַד־תֻּמּֽוֹ: [↑](#footnote-ref-5)
7. דברים פרק לב פסוק כד

   מְזֵ֥י רָעָ֛ב וּלְחֻ֥מֵי רֶ֖שֶׁף וְקֶ֣טֶב מְרִירִ֑י וְשֶׁן־בְּהֵמֹת֙ אֲשַׁלַּח־בָּ֔ם עִם־חֲמַ֖ת זֹחֲלֵ֥י עָפָֽר: [↑](#footnote-ref-6)
8. הגמרא בהמשך מקשה על אפשרות זו ודוחה אותו כפי שראינו. [↑](#footnote-ref-7)
9. לסוגיה המלאה של חיות הטרף ניכנס בעז"ה בלימוד נושא תמות ומועדות. זו סוגיה שמעוררת קשיים רבים, ושיטת הרמב"ם שונה מהשיטות שהבאתי בדף. כאן אני לוקח רק את הרלוונטי לעניין הגדרת הנאה בשן ורגל. [↑](#footnote-ref-8)
10. הרב נחום פרצוביץ נולד בליטא בשנת תרפ"ג (1923) למשפחת רבנים. קיבל תורה מגדולי ליטא **רבי ברוך בער ליבוביץ ורבי אלחנן וסרמן,** והיה מבכירי התלמידים בישיבת 'מיר'. בתקופת השואה גלה עם בני הישיבה לשנחאי, ולימים נשא את בתו של ראש הישיבה רבי חיים שמואלביץ. בשנת תשכ"ה (1965) מונה כאחד מראשי הישיבה, והעמיד תלמידים הרבה. רבי נחום נפטר לאחר מחלה ממושכת בשנת תשמ"ז (1986). [↑](#footnote-ref-9)
11. ביוגרפיה - דרך פקודיך: ר' צבי אלימלך שפירא מדינוב נולד בשנת תקמ"ה (1785). היה מתלמידיהם הקרובים של ר' יעקב יצחק הורוביץ ה'חוזה' מלובלין ושל אחרים מגדולי החסידות. רבו גילה לו שהוא משבט יששכר, ולכן קרא לספרו הגדול 'בני יששכר'. [↑](#footnote-ref-10)
12. זוהר כרך ג (במדבר) פרשת שלח לך דף קסד עמוד א

    שדרתו דב"נ כד כפיף קמי מאריה יזקוף ויתקיים לתחיית מתייא, אי לא כפיף במודים אתעביד חויא ולית ליה תקומה לההוא זמנא, [↑](#footnote-ref-11)
13. **תורת חיים מסכת בבא קמא דף טז עמוד א**

    שכל העומד בקומה זקופה ככופר בדבר הוא ואין הודאתו הודאה כדאשכחן בדתן ואבירם שכפרו בתורת משה כתיב בהו יצאו נצבים בקומה זקופה ואמרו במדרש רבה על הנחש כשבא לפתות את חוה בא בקומה זקופה לפי שבא לכפור בו יתברך ולכך נענש במדה ללכת שחוח שנאמר על גחונך תלך דרגלים היו לו ונקצצו

    ואפשר לומר דמהאי טעמא מי שאינו כורע במודים שדרו נעשה נחש דכיון שעומד בקומה זקופה ואינו כורע ומתכוין להודות לו יתברך על כל חסדיו הרי הוא ככופר בו יתברך ואומר לא הוא והרי הוא כמודה לדעת הנחש הקדמוני אשר כל הכפירות והדעות החיצוניות נמשכין ממנו כמו שכתבו חז"ל יצרו של אדם מתגבר עליו בכל יום ומבקש להמיתו דהיינו מיתה נצחית לכך שדרתו נעשה נחש שאין לו רפואה אפילו לעתיד כדאיתא במדרש הכל מתרפאין חוץ מנחש ונמצא שעל ידי כן אין לו חלק לעולם הבא דכיון דשדרתו נעשה נחש הרי לוז של שדרתו בטל אשר ממנו יצמח האדם לעתיד. [↑](#footnote-ref-12)